তাওয়াক্কুল
তাওয়াক্কুল (আরবি: توكل) একটি আরবি শব্দ। তাওয়াক্কুল এর অর্থ ভরসা করা, নির্ভর করা, স্বীকৃতি প্রদান করা। তাওয়াক্কুল আলা-(আ)ল্লাহ অর্থ হলো আল্লাহর উপর ভরসা করা। ইসলামে তাওয়াক্কুল একটি ইবাদাত (উপাসনা)। আল্লাহ ছাড়া অন্য কোনো উপাস্যের উপর তাওয়াক্কুল করা শির্‌ক হিসেবে গণ্য হয়। ইসলামে তাওয়াক্কুল হল, মানুষ কল্যাণকর বিষয় অর্জনের জন্য সাধ্যমত চেষ্টা করবে আর ফলাফলের জন্য আল্লাহর উপর ভরসা করবে এবং তাকদিরের উপর বিশ্বাস রাখবে।